20-06-2024

Sags nr.: 2024 - 10607

Akt nr.: 24108045

Postboks 269

3900 Nuuk

Tlf. (+299) 34 50 00

Fax (+299) 34 63 55

E-mail: apn@nanoq.gl

www.naalakkersuisut.gl

**Fiskeribeskrivelse: Rammer og betingelser for forsøgsfiskeriet efter sild havgående i Østgrønland 2024**

Dette forsøgsfiskeri efter sild er blevet oprettet for at undersøge sildeforekomster i Østgrønlands farvand.

**Rammerne og betingelserne for forsøgsfiskeriet:**

**Område:**

Området for forsøgsfiskeriet i 2024 er hele det havgående østgrønlandske farvand.

**Kvote/TAC:**

Der er blevet oprettet en TAC på 10.000 tons.

**Tidspunkt:**

Dette forsøgsfiskeri er gældende fra datoen for oprettelse til den 31/12/2024

**Redskaber:**

Pelagisk trawl er tilladt at anvende i dette fiskeri som kendt fra det kommercielle pelagiske fiskeri.

**Biologisk prøvetagningskrav:**

Der er licensbetinget biologisk prøvetagning til Grønlands Naturinstitut, i dette forsøgsfiskeri, som vil fremgå i et prøvetagningsbilag som bliver tilsendt med licens.

**Fordeling:**

Kvoten bliver fordelt lige mellem godkendte ansøgere men med maks. 5.000 tons pr. ansøger.

**Indhandlingspligt:**

Forsøgsfiskeriet er med 100% produktionstilladelse.

**Kriterier:**

Der er følgende yderligere kriterier som er gældende i dette forsøgsfiskeri:

* Det er tilladt for deltagende aktører at chartre andre grønlandske flaget fartøjer til udførsel af dette forsøgsfiskeri.
* Det er tilladt for deltagende aktører at chartre udenlandske flaget fartøjer så længe det er fartøjer med nationalitetsregistrering af et medlemsland i NEAFC. Der vil dog kun ses på at tillade udenlandsk chartring skulle der kun modtages én eller færre ansøgninger med grønlandsk flaget fartøj, da ellers vil der prioriteres at forsøgsfiskeriet bliver udført med grønlandske flaget fartøjer.
* Skulle et udenlandsk fartøj godkendes vil det være på betingelse af at der kan nås enighed med den tilsvarende flagstats fiskerimyndighed om ansvarsfordeling af processen – dette vil blandt andet omhandle ting som at det er flagstatsmyndigheden som har ansvaret for EU certificering af fangsten. Lovgivningen om in-chartring af udenlandske fartøjer samt ansøgning hermed kan findes i *Selvstyrets bekendtgørelse Nr. 74 af 28. november 2023 om licenser og kvoter til fiskeri – kapitel 8, §36-40.*
* Ved alle chartringer så er den samme lovgivning gældende som for alle andre fartøjer i forsøgsfiskeriet samt at de er udstyret med ERS.
* Ordinær lovgivning for pelagisk fiskeri er gældende i dette forsøgsfiskeri.